
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 1092 


8 Σεπτεμβρίου 1993 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας δημόσιας (διακατεχόμενης) 
δασικής έκτασης στη θέση Σκληρή της Κοινότητας 
Μεγαλοχωρίου Αγκιστριού, Ν. Αττικής. 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση μεταφοράς συντελεστή δόμησης ρυμοτομου- 
μένου ακινήτου που βρίσκεται εντός του ρυμοτομι¬ 
κού σχεδίου Κοινότητας Πανοράματος (Ν. Θεσσα¬ 
λονίκης). 

ΑΠΟΦΑΣΕΙΣ 

Χαρακτηρισμός ως διατηρητέου του κτιρίου (Ελαιοτρι¬ 
βείου) που βρίσκεται στον Οικισμό Κουφό, Κοινότη¬ 
τας Κουφού (Ν. Χανιών) και καθορισμός όρων και 
περιορισμών δόμησης αυτών. 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. Δ/1487 Π) 

Κήρυξη ως αναδασωτέας δημόσιας (διακατεχόμενης) δα¬ 
σικής έκτασης στη θέση Σκληρή της Κοινότητας Μεγα- 
λοχωρίου Αγκιστριού, Ν. Αττικής. 

Ο ΝΟΜΑΡΧΗΣ ΠΕΙΡΑΙΑ 
Σύμφωνα με: 

1) Τις διατάξεις: α) Του άρθρου 117 παρ. 3 του Συντάγ¬ 
ματος της Ελλάδος. 

β) Των άρθρων 188 - 205 του Ν.Δ. 86/69 «περί Δασικού 
Κώδικος», και αρθρ. 37-44 Ν. 998/79. 

γ) Του Νόμου 3200/1955 «περί διοικητικής αποκε- 
ντρώσεως», σε συνδυασμό με τις διατάξεις του Ν.Δ. 532/ 
1970 «περί συμπληρώσεως των διατάξεων περί διοικητι¬ 
κής αποκετρώσεω» και του 709/1970 Β. Δ/τος, που εκ- 
δόθηκε σε εκτέλεση αυτού. 

2) Τις εξής διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80 


γ) 141823/24.2.1983 δ) 80300/4928/5.8.1991 

3) Την πρόταση που υποβλήθηκε με την 4377/ 8.7.93 
αναφορά του αρμόδιου Δασαρχείου Πειραιά, σχετικά με 
την κήρυξη ως αναδασωτέας της κατωτέρω δασικής έκτα¬ 
σης και εμβαδού 433,6 τ.μ. που καλυπτόταν από πεύκα 
και αείφυλλα - πλατύφυλλα ως υπόροφο εκχερσώθηκε 
παράνομα από την Αγγελική συζ. Αρτεμίου Ταξέρη το διά¬ 
στημα Μαΐου - Ιουνίου 1993 (κάτοικος Γλυφάδας). 

Επειδή η έκταση χρειάζεται προστασία για την επανα- 
δημιουργία της δασικής βλάστησης που καταστράφηκε με 
παράνομη εκχέρσωση και η οποία θα αποκατασταθεί με 
φυσική αναγέννηση η με πρόγραμμα τεχνητής αναδάσω¬ 
σης, μέσα ,σε τρία χρόνια, που θα καταρτίσει το αρμόδιο 
Δασαρχείο και δεν υπάρχει φιλοδασική επιτροπή για να 
γνωμοδοτήσει πάνω στο θέμα αυτό, αποφασίζουμε: 

Κηρύσσουμε ως αναδασωτέα, με σκοπό την προστασία 
για την επαναδημιουργία της δασικής βλάστησης, που εκ¬ 
χερσώθηκε παράνομα δασική έκταση 433,6 τ.μ. 

Η έκταση αυτή, που βρίσκεται στη θέση Σκληρή της πε¬ 
ριφέρειας της Κοινότητας Μεγαλοχωρίου Αγκιστριού, Νο¬ 
μαρχία Πειραιά, καλυπτόταν από αραιά πεύκα και αεί¬ 
φυλλα - πλατύφυλλα ως υπόροφο και εκχερσώθηκε παρά¬ 
νομα από την Αγγελική σύζ. Αρτεμίου Ταξέρη κατά το διά¬ 
στημα Μαΐου - Ιουνίου 1993. 

Σχετικό το σχεδιάγραμμα με κλίμακα 1:500, το οποίο 
αποτελεί αναπόσπαστο μέρος της απόφασης αυτής και 
στο οποίο η έκταση φαίνεται με τα στοιχεία Α, Β, Γ, Δ, Ε, 
Ζ, Η, θ, Α και με όρια: 

Ανατολικά: Γύρωθεν με Δημόσιο πευκοδάσος καταπα¬ 
τημένο και μή. 

Δυτικά: Γύρωθεν με Δημόσιο πευκοδάσος καταπατη¬ 
μένο και μή. 

Βόρεια: Γύρωθεν με Δημόσιο πευκοδάσος καταπατη¬ 
μένο και μή. 

Νότια: Γύρωθεν με Δημόσιο πευκοδάσος καταπατη¬ 
μένο και μή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 1 Σεπτεμβρίου 1993 

Ο Νομάρχης 
ΠΑΝΑΓ. ΓΥΦΤΟΥΛΑΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Έγκριση μεταφοράς συντελεστή δόμησης ρυμοτομουμέ- 

νου ακινήτου που βρίσκεται εντός του ρυμοτομικού 

σχεδίου Κοινότητας Πανοράματος (Ν. Θεσσαλονί¬ 
κης). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί 
καθορισμού ανωτότου ορίου συντελεστού δομήσεως 
κ.λπ.» (Α' 58). 

2. Τις διατάξεις του Π.Δ/τος 470/1979 «Περί μετασχη¬ 
ματισμού των συντελεστών δομήσεων εις εμβαδά κατά 
την εφαρμογή του Ν.880/1979» (Α' 138), όπως τροποποι¬ 
ήθηκε με το από 19.6.1987 Π. Δ/γμα (Δ' 592). 

3. Τις διατάξεις του Π. Δ/τος 510/1979 «Περί ρυθμί- 
σεως θεμάτων μεταφοράς συντελεστού δομήσεως κατά 
το Ν.880/1979» (Α' 154) όπως τροποποιήθηκε με το υπ’ 
αριθ. 367/1987 Π. Δ/γμα (Α' 163). 

4. Τις διατάξεις του άρθρου 23 παρ. 1 (εδ. ιδ) του Ν. 
1558/1985 «Κυβέρνηση και Κυβερνητικά Όργανα» (Α' 
137). 

5. Την Υ. 1958/1992 απόφαση του Πρωθυπουργού και 
του Υπουργού Περιβάλλοντος Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β' 744). 

6. Την 19176/27.5.1992 πράξη συναίνεσης μεταφο¬ 
ράς συντελεστή δόμησης, παραίτησης από δικαιώματα 
αποζημιώσεως και εκχώρηση δικαιωμάτων τοιούτων απο¬ 
ζημιώσεων ενώπιον της συμβολαιογράφου Θεσσαλονίκης 
Ιωάννας Ζώτα, των Κωνσταντίνου θειδπουλου, Στυλιανής 
- Ζωής Κουτσάκη και Ζωής Κουτσάκη, αποκλειστικών κυ¬ 
ρίων του παρακάτω περιγραφομένου ακινήτου. 

7. Τις 126/91,600/92 και 624/92 γνωμοδοτήσεις του 
Κεντρικού Συμβουλίου Χωροταξίας Οικισμού και Περιβάλ¬ 
λοντος. 

8. Την 29167/21.4.1992 απόφαση του Υφυπουργού 
Περιβάλλοντος Χωροταξίας και Δημοσίων Έργων για προ¬ 


έγκριση της σχετικής τεχνικής μελέτης με πρόταση του 
Υφυπουργού Περιβάλλοντος Χωροταξίας και Δημοσίων 
Έργων, αποφασίζουμε: 

Αρθρο 1 

1. Εγκρίνεται η μεταφορά του συντελεστή δόμησης του 
ρυμοτομουμένου με τα από 26.7.59 (Α 154) και 20.1.72 
(Δ' 34) διατάγματα, ακινήτου (βαρυνομένου), που βρίσκε¬ 
ται εντός του ρυμοτομικού σχεδίου Κοινότητας Πανορά¬ 
ματος (Ν. Θεσσαλονίκης), επί οδού Ανωνύμου (Ο.Τ. 8) του 
οποίου την αποκλειστική κυριότητα έχουν οι παραπάνω 
συναινούντες στην μεταφορά του συντελεστή δόμησης 
Κων/νος θειόπουλος, Στυλιανή - Ζωή Κουτσάκη και Ζωή 
Κουτσάκη, όπως το βαρυνόμενο ακίνητο φαίνεται με στοι¬ 
χεία 4, 40, 60, 61 β, 61 γ, 36, 38, 37, 4α, 4 στο σχετικό 
πρωτότυπο διάγραμμα σε κλίμακα 1:500, που θεωρήθηκε 
από τον Προϊστάμενο της Διεύθυνσης Τοπογραφικών 
Εφαρμογών με την 80671/1993 πράξη του και που αντί¬ 
τυπό του σε φωτοσμίκρυνση δημοσιεύεται με το παρόν 
διάταγμα. 

2. Τα ειδικότερα στοιχεία του βαρυνομένου ακινήτου 
και της μεταφοράς συντελεστή δόμησης είναι τα εξής: 

α. Εμβαδόν ακινήτου για το οποίο υφίσταται δικαίωμα 
μεταφοράς συντελεστή δόμησης: 1768,30 τ.μ. 

β. Ποσοστό κάλυψης: 40% 

γ. Συντελεστής δόμησης της περιοχής βάσει του οποίου 
πραγματοποιείται η μεταφορά: 0,4 

δ. δομήσιμη επιφάνεια που αντιστοιχεί σ’ αυτό είναι: 
1768,30 τ.μ. χ 0,4 = 707,32 τ.μ. 

ε) Μεταφερόμενη δομήσιμη επιφάνεια: 707,32 τ.μ. 
(από ισόγειο). 

Αρθρο 2 

Εγκρίνεται η χορήγηση τίτλου μεταφοράςς συντελεστή 
δόμησης στο όνομα των Κων/νου θειόπουλου, Στυλιανής 
- Ζωής Κουτσάκη και Ζωής Κουτσάκη για εμβαδόν 707,32 
τ.μ. (από ισόγειο). 

Αρθρο 3 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Μύκονος, 4 Αυγούστου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 

ΑΠΟΦΑΣΕΙΣ 

Αριθ. 81840/5517 (3) 

Χαρακτηρισμός ως διατηρητέου του κτιρίου (Ελαιοτρι¬ 
βείου) που βρίσκεται στον Οικισμό Κουφό, Κοινότητας 
Κουφού (Ν. Χανιών) και καθορισμός όρων και περιορι¬ 
σμών δόμησης αυτών. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/1985 «Γενικός Οικοδομικός Κανονισμός» (Α' 210), 
όπως τροποποιήθηκαν με το άρθρο 1 (παρ. 1 και 2) του Ν. 
1772/1988 «Τροποποίηση διατάξεων του Ν. 1577/1985 
«ΓΟΚ» και άλλες σχετικές διατάξεις» (Α' 91). 

2. Την Υ. 1958/1992 απόφαση του Πρωθυπουργού και 
του Υπουργού ΠΕΧΩΔΕ «Ανάθεση αρμοδιοτήτων στους 
Υφυπουργούς Περιβάλλοντος Χωροταξίας και Δημοσίων 
Έργων Χρήστο Κατσιαγιάννη και Γεώργιο Βουλγαράκη» 
(Β' 744). 

3. Την 67598/758/16.6.1992 απόφαση του Υφυπουρ¬ 
γού ΠΕΧΩΔΕ «Μεταβίβαση αρμοδιοτήτων του Υφυπουρ¬ 
γού ΠΕΧΩΔΕ στο Γενικό Γραμματέα, στους Γενικούς 
Διευθυντές και στους Προϊσταμένους Διευθύνσεων και 
Τμημάτων του Υπουργείου Περιβάλλοντος Χωροταξίας 
και Δημοσίων Έργων» (Β' 435). 

4. Τις διατάξεις του άρθρου 29Α του Ν. 1558/85 όπως 
αυτό προστέθηκε με το άρθρο 27 του Ν. 2081/92 (Α' 
154). 

5. Τις διατάξειςς της παρ. Β του άρθρου 1 του Π.Δ/τος 
28/5.2.93 «Καθορισμός αρμοδιοτήτων που διατηρούνται 
από τον Υπουργό και τις περιφερειακές υπηρεσίες διανο- 
μαρχιακού επιπέδου του Υπουργείου Περιβάλλοντος Χω¬ 
ροταξίας και Δημοσίων Έργων» (Α' 9). 

6. Την από 22.2.93 αιτιολογική έκθεση της Δ/νσης Πο- 
λεοδομικού Σχεδιασμού - Τμήμα Παραδοσιακών Οικι¬ 
σμών. 

7. Την από 1.4.1993 σύμφωνη γνώμη του ενδιαφερομέ¬ 
νου Ιωάννη Μάρακα. 

8. Το γεγονός ότι από τις κανονιστικές διατάξεις αυτής 
της απόφασης δεν προκαλε'ιται δαπάνη σε βάρος του κρα¬ 


τικού προϋπολογισμού και του προϋπολογισμού της οι¬ 
κείας Κοινότητας, αποφασίζουμε: 

1. Χαρακτηρίζεται ως διατηρητέο το κτίριο που βρίσκε¬ 
ται στον Οικισμό Κουφό, Κοινότητας Κουφού (Ν. Χανιών) 
φερόμενο ως ιδιοκτησία Ιωάννη Μάρακα, όπως φαίνεται 
με μαύρη σκιαγράφιση στο σχετικό πρωτότυπο διάγραμμα 
σε κλίμακα 1:5000, που θεωρήθηκε από τον Προϊστάμενο 
της Δ/νσης Τοπογραφικών Εφαρμογών με την 81840/ 
1993 πράξη του και που αντίτυπό του σε φωτοσμίκρυνση 
δημοσιεύεται με την παρούσα απόφαση. 

2. Διατηρητέο χαρακτηρίζεται το αρχικό κτίριο και οι 
εναρμονιζόμενες με αυτό μεταγενέστερες προσθήκες, 
όχι όμως και τα πάσης φύσεως προσκτίσματα που αλλοιώ¬ 
νουν την μορφή του. Ο καθορισμός των προκτισμάτων και 
οι επεμβάσεις που πρέπει να γίνουν σ’ αυτά εγκρίνεται 
από την Επιτροπή Πολεοδομικού και Αρχιτεκτονικού 
Ελέγχου (ΕΠΑΕ). 

3. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών και διακοσμητικών στοιχείων του. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων, η ενίσχυση του φέροντα οργανισμού καθώς 
και επεμβάσεις για λόγους λειτουργικούς του διατηρη¬ 
τέου κτιρίου εφόσον δεν αλλοιώνεται ο αρχιτεκτονικός 
χαρακτήρας του. 

5. Απαγορεύεται η τοποθέτηση φωτεινών ή μη επιγρα¬ 
φών και διαφημίσεων σε οποιαδήποτε θέση του κτιρίου. 

6. Για οποιαδήποτε επέμβαση στο εξωτερικό ή εσωτε¬ 
ρικό του διατηρητέου κτιρίου και του περιβάλλοντα χώρου 
του απαιτείται η έγκριση της Επιτροπής του Πολεοδομι- 
κού και Αρχιτεκτονικού Ελέγχου (ΕΠΑΕ). 

Άρθρο 2 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 6 Αυγούστου 1993 

Με εντολή Υφυπουργού 
Η Γενική Γραμματέας 
ΕΛΣΑ ΠΑΠΑΔΗΜΗΤΡΙΟΥ 




ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


11043 



11044 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 



ΐ'" ^αραατηρίίΰοι 

; ΓΟι/. νήαίοι/ V £2 4 , <5 

Ιέ ι/} 70/ 0, ν , 

τ^ντοζ: &,οι;αο6 /"α>. ζ 

£, ογ>/σ^/ί^,ί 


ί· ή Π Οί.74. /}ή ίο ι 


■»υί^ον-·9ίθ64 


ΑΠΟ ΤΟ ΕΘΙΜΙΚΟ ΤΥΠΟΓΡΑΦΕΙΟ 



